kardosdrur/scandi-wiki huggingface dataset:
Spray the day

Spray the day er en film instrueret af Mira Kellerman, Peter Helles Eriksen.

Handling 
Den danske graffitimaler `Elsam' er blevet rigtigt træt af at male graffiti. Han har flere graffiti-domme bag sig, og han har fået nok af de andre malere i miljøet, der snakker `lort' om hin'aden. Efter en lang nat, hvor `Elsam' har været tæt på at blive anholdt af politiet, beslutter hans sig for at droppe livet som graffitimaler og smider alle sine spraydåser ud. Men i bunden af kassen med dåser opdager han en magisk bog, der er fuld levende billeder, og han stifter han bekendtskab med et graffiti-crew fra Kenya, der kalder sig for `Spray Uzi'. Da graffitimaleren `Elsam' har læst den magiske bog med `Spray Uzi', beslutter han sig for at tage til Kenya for at se Nairobi og `Spray Uzi' med egne øjne.

Referencer

Eksterne henvisninger 
 

Danske film fra 2011
Oplysningsfilm fra Danmark
Belcanto - Melchior

Belcanto - Melchior er en dokumentarfilm fra 1996 instrueret af Jan Schmidt-Garre.

Handling 
Den danskfødte sanger Lauritz Melchior (1890-1973) regnes som en af operahistoriens førende heltetenorer. Efter debuten i »Tannhäuser« i 1918 blev Melchior især kendt som Wagner-fortolker, idet han som en af de få sangere nogensinde mestrede selv de sværeste passager i den tyske komponists værker. Senere fulgte en lang karriere ved Metropolitan Operaen i New York. Lauritz Melchiors liv og værk belyses dels gennem arkivklip, dels gennem nye interviews, heriblandt en kyndig analyse af hans sangstil forestået af eksperten Jürgen Kesting, forfatteren til »The Great Singers«. Portrættet er produceret med stor omhyggelighed i sansen for tekniske finesser, ikke mindst hvad angår restaureringen af det righoldige arkivmateriale af sjældne optagelser.

Referencer

Eksterne henvisninger 
 

Danske film fra 1996

Dokumentarfilm fra Danmark
Et sikkert sted

Et sikkert sted er en dansk kortfilm fra 2011, der er instrueret af Simon Lykke.

Handling 
Den ellers så glade dreng Sebastian er i gang med et hemmeligt byggeprojekt, som han forventer vil ændre hele hans verden. For at nå byggeprojektets deadline, holder han fri fra skole på ubestemt tid. Nu handler det bare om at holde det skjult for hans far. For selvom far er sød og forstående, forvandler han sig efter et par øl til en voldelig 'fremmed', som Sebastian har svært ved at genkende.

Referencer

Eksterne henvisninger 
 

Danske film fra 2011
Kortfilm fra Danmark
De dødes by

De dødes by er en dansk oplysningsfilm fra 2002, der er instrueret af Carsten Fenger-Grøn og Malene Grøndahl.

Handling 
Den enes død er den andens brød. Det udtryk passer godt med De Dødes By i udkanten af Cairo. De mange aktiviteter omkring død, begravelse og markering af dødsdage trækker en masse fattige til området. Da almisser spiller en stor rolle i Islam, falder der meget af til de fattige. Ligvaskeren Fathi fortæller om sit arbejde og om livet i De Dødes By.

Referencer

Eksterne henvisninger 
 

Danske film fra 2002

Oplysningsfilm fra Danmark
Kropschen part 1

Kropschen part 1 er en dansk eksperimentalfilm fra 1990, der er instrueret af Frants A. Pandal og Ulrik Al Brask.

Handling 
Den fuldstændige historie om kroppen.

Referencer

Eksterne henvisninger 
 

Danske film fra 1990

Eksperimentalfilm fra Danmark
Brushane og Klyde

Brushane og Klyde er en dansk naturfilm fra 1947, der er instrueret af Arthur Christiansen.

Handling 
Den første halvdel viser brushanernes parringskampe om foråret, reden og ungerne, og man ser, hvorledes brushønen anstiller sig, når den skræmmes. Anden halvdel viser klydens liv sommeren igennem, til den om efteråret drager sydpå.

Referencer

Eksterne henvisninger 
 

Danske film fra 1947

Naturfilm fra Danmark
Den gale professor

Den gale professor er en kortfilm fra 1999, der er instrueret af Lars Henningsen.

Handling 
Den gale professor vil opfinde en sygdom, der kan udrydde alle andre mennesker på jorden.

Referencer

Eksterne henvisninger 
 

Danske film fra 1999

Kortfilm fra Danmark
Krasj

Krasj er en dansk oplysningsfilm fra 2004, der er skrevet og instrueret af Jonathan Herrik og Anders Budtz Jørgensen.

Handling 
Den korteste vej mellem to punkter er den rette linje - eller i Kenya er det måske en matatu. Matatuer er minibusser, en væsentlig del af det offentlige transportsystem i Kenya. De myldrer rundt i hovedstaden Nairobi mellem de vigtige handelsområder, arbejdspladser og boligområder. En akrobatisk konduktør hænger på siden af matatuen for at kapre kunder. Folk står på og af i et væk under turen, og konduktøren kravler rundt for indkræve penge for turen. Det er en livsstil at være matatu-chauffør, men det kan også koste livet i det hæsblæsende tempo. Og man skal passe på fodgængere.

Referencer

Eksterne henvisninger 
 

Danske film fra 2004
Nairobi
Oplysningsfilm fra Danmark
Troldkarlen

Troldkarlen (originaltitel Trollkarlen) er en dansk/svensk film instrueret af Anders Østergaard.

Handling 
Den legendariske svenske jazzpianist Jan Johansson søgte altid nye grænser i musikken. Med sine kompositioner og sin helt personlige udtryksform, indtager han en særstilling i svensk musik. Allerede tidligt i karrieren spillede han sammen med nogle af verdens bedste jazzmusikere. Senere gik han sine egne veje, og ikke mindst hans nyfortolkninger af svenske folkemelodier vandt genklang hos et bredt publikum. Jan Johansson omkom ved en bilulykke i 1968, kun 37 år gammel. Denne dokumentarfilm tegner et portræt af den sky musikers liv og vidtspændende musikalske univers og rummer blandt andet arkivmateriale fra Johanssons barndom og de mange koncerter i Jazzhus Montmartre, samt aktuelle interviews med venner og kolleger.

Referencer

Eksterne henvisninger 
 

Svenske film fra 1999

Film fra Danmark (administrationskategori)
Danske film fra 1999
Portrætfilm fra Danmark
Jazz
Hum

Hum er en dansk animationsfilm fra 2007, der er instrueret af Søren Bendt Pedersen.

Handling 
Den lille robot 'Hum', med hoved som en pladespiller, sidder helt alene i et gammelt værksted. Hum beslutter sig for at opfinde en ven, fordi han ikke vil være ensom mere.

Referencer

Eksterne henvisninger 
 

Danske film fra 2007
Animationsfilm fra Danmark
Skrankepaven

Skrankepaven er en film instrueret af Siri Frederiksen, Michelle Skov.

Handling 
Den mavesure hr. Grumm ejer en lille købmandsforretning hvor han bag skranken ekspederer de lokale med afsky og foragt. Han har en selvfølelse som paven og behandler ofte sine kunder som var de selve pesten. Men bag det hårde ydre skjuler der sig måske bare en ensom gammel tudse som helt har glemt hvordan man sætter pris på tilværelsen.

Referencer

Eksterne henvisninger 
 

Danske film fra 2012

Animationsfilm fra Danmark
Alperosen (film fra 1911)

Alperosen er en kortfilm instrueret af Emil Skjerne.

Handling 
Den meget yndede sang er nu dramatiseret og optaget i levende billeder for Cordial" (fra programteksten).

Referencer

Eksterne henvisninger 
 

Danske film fra 1911
Kortfilm fra Danmark
Vejenes dronning

Vejenes dronning er en film instrueret af Anne Marie Korup og Abdel Aziz Mahmoud.

Handling 
Den muslimske verden kendetegnes ofte ved en meget traditionsbunden rollefordeling af kønnene: manden i det offentlige liv og kvinden i det private liv i hjemmet. Filmen følger en kvinde som lastbilchauffør, et rigtigt mandejob! Hvad er baggrunden for dette eklatante mønsterbrud?

Referencer

Eksterne henvisninger 
 

Danske film fra 2005

Oplysningsfilm fra Danmark
Slobodan Milosevic - Præsident under anklage

Slobodan Milosevic - Præsident under anklage er en film instrueret af Michael Christoffersen.

Filmen blev i 2008 tildelt en Robert for årets lange dokumentarfilm.

Handling 
Den største krigsforbryderretssag siden Nürnberg fik en brat afslutning, da Slobodan Milosevic døde i sin celle i marts 2006. Et dansk filmhold fik som det eneste lov til at komme bag kulisserne, fra retssagen blev indledt i 2002 og til det efterspil, som Milosevic' død i foråret 2006, affødte. Nøglefigurerne er anklagemyndighedens hovedadvokat, Milosevic' rådgivere og de (tvangs)beskikkede forsvarere. Filmen følger disse spillere, mens retssagen udfolder sig, og giver sit publikum et indblik i de strategier og forhindringer, som de involverede parter stod overfor. Retssagen imod Slobodan Milosevic, der aldrig nåede til en domfældelse, blev den længste krigsforbryderretssag ved en international domstol nogensinde.

Referencer

Eksterne henvisninger 
 

Danske film fra 2007

Film fra Danmark (administrationskategori)
Robertprisen for årets lange dokumentar
Portrætfilm fra Danmark
Teorien om alting (film fra 1998)

Teorien om alting er en film instrueret af Lars Becker-Larsen.

Handling 
Den teoretiske fysiker, Holger Bech Nielsen udforsker de yderste grænser i højenergifysikken. Holger Bech Nielsen giver i filmen en status over fysikkens forsøg på at nå frem til en teori om alting, en ultimativ sammenfattende beskrivelse af kræfter og stof i naturen, og han bringer os derved tilbage til brøkdele af det første sekund efter Big Bang.

Referencer

Eksterne henvisninger 
 

Danske film fra 1998

Fysik
Dokumentarfilm fra Danmark
Bandekrigerne - Et farligt venskab

Bandekrigerne - Et farligt venskab er en dokumentarfilm instrueret af Thomas Heurlin.

Handling 
Den tidligere HA-rocker Brian Sandberg og én af lederne af Blågårds Plads Banden, Abde Benarabe, også kaldet "Lille A", fortæller om deres helt usædvanlige venskab. Venskabet opstod på tværs af banderne, og det var stærkt medvirkende til en optrapning i den københavnske bandekrig. I unikke interviews giver de to hovedpersoner deres udlægning af deres indbyrdes forhold og de konflikter, det medførte. "Et farligt venskab" er det andet afsnit af miniserien "Bandekrigerne", som er i to afsnit.

Referencer

Eksterne henvisninger 
 

Danske film fra 2013

Kriminalitet i Danmark
Dokumentarfilm fra Danmark
Pigesoldaten

Pigesoldaten er en oplysningsfilm fra 2009 instrueret af Trine Berg-Hansen og Anni Lyngskær.

Handling 
Den unge kvinde Lamrana har fået nok af det hårde og usikre liv i slumbyen, Big Wharf helt ude ved havet. Hun har besluttet sig til at rejse hjem til moderen under mere ordnede forhold. Men Lamrana gemmer på en uhyggelig fortid, der gør det svært for hende at tilpasse sig.

Referencer

Eksterne henvisninger 
 

Danske film fra 2009

Oplysningsfilm fra Danmark
John Tranums sidste Flyvning

John Tranums sidste Flyvning er en dansk reportagefilm fra 1935, der rapporterer om den danske faldskærmsudspringer John Tranum forsøg på at gennemføre et rekordspring i Danmark. Tramun døde i flyet på vej til at udføre springet.

Handling 
Den verdensberømte danske faldskærmsudspringer John Tranum er kommet til Danmark for at udføre verdensrekordspringet fra 10.000 meters højde og dermed slå sin egen rekord fra 1933 på 8.200 meter. Tranum bliver forinden kørt til Rockefeller Instituttet og underkastet en test i lavtrykskammeret, det såkaldte 'stålkammer'. 

Torsdag den 7. marts 1935 er han klar og ifører sig sit udstyr: stopure, faldskærm, højdemåler og iltapparatet. Der er massiv opmærksomhed omkring rekordforsøget - det bliver optaget af en filmfotograf, som går med op, flyvetroppernes radiovogn står parat, og Statsradiofonien rapporterer live. Udspringet skal finde sted over en mark nær Ringsted. Men i 8.500 meters højde får Tranum et hjerteanfald og dør i flyet.

Referencer

Eksterne henvisninger 
 

Danske film fra 1935
Dokumentariske optagelser
Københavns Lufthavne
Faldskærmsudspring
Danmark i 1930'erne
Det er tilladt at være åndssvag

Det er tilladt at være åndssvag er en dansk dokumentarfilm fra 1970, der er instrueret af Jørgen Roos.

Handling 
Den åndssvage har i dag uddannelses- og arbejdsmæssige muligheder for en normal og menneskelig tilværelse, som man ikke tidligere drømte om, og om disse muligheder handler filmen.

Referencer

Eksterne henvisninger 
 

Danske film fra 1970

Dokumentarfilm fra Danmark
Dagbog fra Porn Valley

Dagbog fra Porn Valley er en dansk dokumentarfilm fra 2014, der er instrueret af Nicole N. Horanyi.

Handling 
Denice er 25 år og har medvirket i hundredvis af pornofilm. De sidste mange år har hun dog haft travlt med at starte sin egen virksomhed, Skandinaviens største webcamsite, hvor modellerne poserer "live" og kan være i direkte kontakt med kunderne. Men nu har Denice besluttet sig for at gøre come-back i "Porn Valley" i Los Angeles. Hun pakker sine kufferter og tager til det velhavende Studio City i Los Angeles, hvor hun flytter ind i et 500 kvadratmeter stort hus, som ejes af pornofilmagenten Derek Hay, der også er ejer af LA Direct Models; det største talentagentur for pornoskuespillere i verden. Der bor ca. 10 unge pornomodeller i huset - nogle af dem er helt ned til 18 år, flere af dem er debutanter i en benhård branche. Men huset bliver også brugt til filmoptagelser og "live-streamings", hvor kunder over internettet kan komme i kontakt med modellerne og bede dem opfylde forskellige behov, mens der kigges på.

Referencer

Eksterne henvisninger 
 

Danske film fra 2014
Pornografi
Dokumentarfilm fra Danmark
Besøget (film fra 2015)

Besøget er en film instrueret af Michael Madsen.

Handling 

Denne film dokumenterer et møde, der endnu aldrig har fundet sted..., sådan åbner Michael Madsens "The Visit". For første gang har et filmhold fået adgang til FN's Kontor for Anliggender vedrørende Det Ydre Rum, hvor førende rumforskere og rumorganisationer udforsker menneskets første møde med intelligent liv udefra. "...Vores scenarie begynder med ankomsten. Din ankomst."

Referencer

Eksterne henvisninger 
 

Danske film fra 2015
Film fra Danmark (administrationskategori)
Dokumentarfilm fra Danmark
Europe - Danmark

Europe - Danmark er en film instrueret af Christoffer Boe.

Handling 
Denne film er en del af antologien Visions of Europe 25 filminstruktører fra 25 europæiske lande har fået fem minutter og fuld kunstnerisk frihed til at bidrage til filmen "Visions of Europe". Baggrunden for projektet var et ønske om at manifestere og vise den kulturelle mangfoldighed i Europa og at fejre den kunstneriske frihed. Friheden til at udtrykke sig betragter projektets initiativtagere som en kerneværdi i det europæiske fællesskab. "Visions of Europa" er ikke støttet af EU; for eller imod EU er underordnet ambitionen om at skabe nogle originale kortfilm om ligheder og forskelle i national identitet og levemåde, som de 25 EU-lande repræsenterer. Hvad fremtiden vil bringe, giver instruktørerne også nogle bud på.

Referencer

Eksterne henvisninger 
 

Danske film fra 2004

Kortfilm fra Danmark
Dør om dør

Dør om dør er en film instrueret af Lars Christiansen.

Handling 
Denne film er en satire over et kollektiv og dets forhold til naboen, en stille ungkarl, og dennes forhold til kollektivet. Deres forskellighed gør, at de er totalt isoleret fra hinanden, skønt de lever dør om dør. En af de utallige intriger i kollektivet udløser kontakten til naboen, som lader en af kollektivets venner flytte ind: Vi skal jo hjælpe hinanden!

Referencer

Eksterne henvisninger 
 

Danske film fra 1984
Kortfilm fra Danmark
A conversation in orange

A conversation in orange er en film instrueret af Lone Lindinger-Löwy og Laila Catharina Clausen.

Handling 

Denne video er lavet til en videoinstallation på Ny Carlsberg Glyptotek 1989. En kontinuerlig strøm af vand løber ned foran to monitorer, videre ned i et fyldt badekar og pumpes derfra igen opad. I videoen opleves, på en humoristisk måde, en vandring i tre faser: RECREATION, CHANGE, DESTRUCTION. En proces som må gennemleves i alle livets relationer. Videoen gentager sig.

Referencer

Eksterne henvisninger 
 

Danske film fra 1989

Eksperimentalfilm fra Danmark
Det store jobræs

Det store jobræs er en dansk dokumentarfilm fra 1980, der er instrueret af Anne Vinterberg, Dan Säll og Kalle Høver.

Handling 
I 1980 blev der lavet en udstilling i Huset om arbejdsløshed. Udstillingen var bygget op som et forhindringsløb, der blev gennemløbet af 7 arbejdsløse. Ind imellem er der interviews med de arbejdsløse, hvor forhindringsløbet sammenlignes med forholdene i virkeligheden.

Referencer

Eksterne henvisninger 
 

Danske film fra 1980

Arbejdsmarkedet i Danmark
Dokumentarfilm fra Danmark
Abra kadabra

Abra kadabra er en børnefilm fra 1995, der er instrueret af Susanne Bier.

Handling 
Der er festlig fantasi i Susanne Biers musikvideo om drengen med magisk stjernestøv i lommen, der rejser flyvende gennem natten og universet med sin tryllehat og sølvkappe.

Referencer

Eksterne henvisninger 
 

Danske film fra 1995
Film instrueret af Susanne Bier
Børnefilm fra Danmark
Name Fame & Money

Name Fame & Money er en film instrueret af Parminder Singh og Martin Barnewitz.

Handling 
Der er fuld fart på yuppierne i Mumbai i Indien. Skal man gøre sin lykke, skal man være på stikkerne. Der er mange måder at søge lykken på i den indiske økonomiske højborg. Filmens hovedperson ønsker brændende at blive skuespiller, og så må Bollywood være det rette sted.

Referencer

Eksterne henvisninger 
 

Danske film fra 2002

Oplysningsfilm fra Danmark
Monsterfest

Monsterfest er en børnefilm fra 1995, instrueret af Per Fly.

Handling 
Der er magi og fantasi i denne lille musikvideo for børn - og en lille smule sjov uhygge, når vi går med Dracula og Frankenstein til monsterfest.

Referencer

Eksterne henvisninger 
 

Danske film fra 1995
Film instrueret af Per Fly
Dansksprogede film
Børnefilm fra Danmark
Min bondegård

Min bondegård er en film instrueret af Brita Wielopolska.

Handling 
Der er magi og fantasi i denne musikvideo for børn. Her er ingen grå hverdage, men sære væsener og glade børn med tryllestøv i lommen og lyst til fis og ballade. Bondegårdsdyr slår prutter på tre forskellige sprog.

Referencer

Eksterne henvisninger 
 

Danske film fra 1995

Børnefilm fra Danmark
Verdens værste mor

Verdens værste mor er en film instrueret af Liller Møller.

Handling 
Der er magi og fantasi i denne musikvideo for børn. Her er ingen grå hverdage, men sære væsener og glade børn med tryllestøv i lommen og lyst til fis og ballade. Vi kører en tur med verdens værste mor.

Referencer

Eksterne henvisninger 
 

Danske film fra 1995

Børnefilm fra Danmark
Af jord er du kommet

Af jord er du kommet er en dansk dokumentarfilm fra 2007 med instruktion af Carl Schenstrøm Nørrested.

Handling 
Der er så dejligt ude på landet. Det er sommer og overalt hersker der fred og ro. Kun vinden rør på sig. Solen brænder på fæ og folk. Gyvelen blomstrer. Kornet står i gult og klar til høst. Ved foden af bakkerne ligger gård ved gård, og hus ved hus. Her bor bondemanden, bimanden, bedemanden, konerne og enkerne. Dette er deres historie.

Referencer

Eksterne henvisninger 
 

Danske film fra 2007

Dokumentarfilm fra Danmark
Dansksprogede film
Snowys jul

Snowys jul er en animationsfilm fra 2004 instrueret af Gustav Kvaal.

Handling 
Der er to dage til juleaften. Efter at have mistet både sin mor og sit hjem er en lille hundehvalp helt alene i en sneklædt verden. Heldigvis finder to børn den forfrosne hvalp, og de forsøger ivrigt at finde et trygt og godt hjem til Snowy, inden det bliver jul. "Snowys jul" er en klassisk animationsfilm om universelle temaer som sorg og savn, forventning og glæde.

Referencer

Eksterne henvisninger 
 

Danske film fra 2004
Dansksprogede film
Animationsfilm fra Danmark
Julefilm fra Danmark
Børnestemmer

Børnestemmer er en dansk børnefilm fra 2014, der er instrueret af Marie-Louise Højer Jensen.

Handling 
Der er to indgange til filosofien: Det gamle græske torv med dets kloge koryfæer i hvide gevandter og så børns tanker og spørgsmål. Det er derfor værd at lytte til børn og deres meninger om dagligdagens trummerum og hvad deraf følger: en totalt hærgende lillebror for eksempel, eller en snak med Gud. Eller den rette påklædning i en grisestald.

Referencer

Eksterne henvisninger 
 

Danske film fra 2014

Børnefilm fra Danmark
Mission kvindehandel

Mission kvindehandel er en film instrueret af Sine Plambech og Judith Lansade.

Handling 
Det anslås, at der i 2010 er ca. 2.500 udenlandske prostituerede i Danmark. En del af dem er ofre for international kvindehandel; trafficking, og Københavns Politi indsatte i 2008 en specialenhed til at bekæmpe det. Filmen følger enhedens efterforskning i den danske sexindustri og er med der, hvor kun politiet, de prostituerede, håndlangerne og bagmændene færdes. Gennem telefonaflytninger og overvågning, gadeaktioner og detektivarbejde er politiet konstant på jagt efter vidner og beviser, der kan fælde bagmændene. Det er en meget vanskelig opgave, og filmen afdækker udfordringerne i mødet mellem specialenhedens intentioner og de juridiske rammer, den arbejder under, og en globaliseret og kompleks verden af illegal migration, fattigdom og voodoo på den anden side. For kvinderne er livet som prostitueret i Danmark en indtjeningsmulighed, de ikke havde dér, hvor de kommer fra.

Referencer

Eksterne henvisninger 
 

Danske film fra 2010

Dokumentarfilm fra Danmark
Tung An - Skib uden havn

Tung An - Skib uden havn er en film instrueret af Philip Sadolin, Ib Makwarth.

Handling 
Det danske filmhold var det første, der fik de fillipinske myndigheders tilladelse til at filme bådflygtninge på den betingelse, at der ikke blev lavet interviews. Da filmen bliver lavet, er der stadigvæk 1800 mennesker tilbage på det synkefærdige skib, og de har været der i fire måneder i 40 graders varme og 90% luftfugtighed. Filmen tager ikke stilling til skyldsspørgsmål eller de politiske forhold, der har bragt disse mennesker ud i dette mareridt. Den er alene en beskrivelse af een flygtningelejr blandt verdens utallige. Og der er stadigvæk 12 millioner flygtninge i verden.

Referencer

Eksterne henvisninger 
 

Danske film fra 1979

Dokumentarfilm fra Danmark
Flygtninge
Krudtuglerne

Krudtuglerne er en dansk dokumentarfilm fra 2011, der er instrueret af Lars Juul Jensen.

Handling 
Det er 13. gang bandet Krudtuglerne stiller op til Melodi Grand Prix for udviklingshæmmede. De er fast besluttede på at vinde, for det har de aldrig prøvet før. Bandets medlemmer er voksne mennesker, men deres hjerner er fastlåst i teenageårene. Deres verden ses gennem den 37-årige Martins øjne. Det er en barnlig verden han lever i, hvor følelserne er svære at holde styr på. Martin ønsker for alt i verden at sammenholdet i gruppen skal blive ekstremt stærkt. Det hele begynder at gå galt, da Martin finder ud af trommeslageren Jakob har kræft flere steder i kroppen. Alle er bange for at miste deres ven og det tærer på kræfterne. En banal konflikt får korsangeren Jørgen til at melde sig ud af bandet i 11. time. Og Martin skal vælge om han selv vil fortsætte.

Referencer

Eksterne henvisninger 
 

Danske film fra 2011

Dokumentarfilm fra Danmark
Moussa Diallo - manden og musikken

Moussa Diallo - manden og musikken er en film instrueret af Helle Toft Jensen.

Handling 
Det er 1973. Jimi Hendrix, James Brown, Earth Wind and Fire, Herbie Hancock er in - og funk er hot! Moussa er 17 år, bor i Mali/Vestafrika og drømmer om at blive musiker. Han trodser sin strenge far, stikker af, og dukker uventet op hos sin mor i Danmark. Her bliver han - som i et eventyr - forvandlet til den mest eftertragtede bassist. Han er med til at starte Sneakers og Marquis de Sade, spiller med Stig Møller Band, Savage Rose, Hanne Boel, Palle Mikkelborg og mange flere. Moussa er på toppen af sin karriere som 30-årig , men ulykkelig. Han er blevet gift og skilt 2 gange og han har fået børn - men han føler en stor tomhed, og at han svigter. Krisen fører ham til Indien, i en spirituel søgen, og tilbage til Mali, til den musik, som taler til ham og til den far, som han higer efter accept fra. Moussas far Demba Diallo (sagfører og politiker) betragtes som hele Malis far - men han nægter at anerkende sin egen søn, som kun er blevet musiker.

Referencer

Eksterne henvisninger 
 

Danske film fra 2015

Dokumentarfilm fra Danmark
En jordemoders vej

En jordemoders vej er en dansk oplysningsfilm fra 2008, der er instrueret af Lise Hauge og Camilla Møberg Jørgensen.

Handling 
Det er afgørende, at børn får en god start på livet. Det gælder om at beskytte det nye liv under graviditeten og lige efter fødslen. I den periode har de mange unge mødre i Nicaraguas fattige områder stort behov for støtte og vejledning af en jordemoder. Filmen følger en jordemoder på hendes vej.

Referencer

Eksterne henvisninger 
 

Danske film fra 2008

Oplysningsfilm fra Danmark